съмнение за измама или корупция Европейската служба за борба с измамите също бива уведомявана.
 2.
 Компетентните украински органи докладват също така относно всички мерки, предприети във връзка с факти, за които е съобщено по силата на настоящия член. При липса на предполагаеми или действителни случаи на измами, корупция или на други нередности, за които да се докладва, компетентните украински органи информират Комисията след края на всяка календарна година.
 3.
 Комисията ще предоставя на компетентните украински органи значима информация относно тенденциите и начините на процедиране по отношение на измами и корупция, ако това е целесъобразно.
 4.
 Съветът за асоцииране ще определи начините за изпращане на информация от компетентните украински органи до Комисията.
 Член 5
 Одити
 1.
 Комисията и Европейската сметна палата преценяват дали всички разходи, свързани с изпълнението на средства на ЕС, са били извършени по правомерен и редовен начин и дали финансовото управление е било добро.
 Одитите се провеждат както на основа на поетите задължения, така и на извършените плащания. Те се основават на счетоводни отчети и, ако е необходимо, се провеждат на място в помещенията на предприятия, които управляват или вземат участие в изпълнението на средства на ЕС. Одитите могат да се провеждат преди приключването на отчетите за съответната финансова година и за период от пет години от датата на окончателното плащане.
 Инспекторите на Комисията или други оправомощени от нея лица или одитори от Европейската сметна палата могат да извършват проверки на документи или проверки и одити на място в помещенията на всяко предприятие, което управлява или взема участие в изпълнението на средства на ЕС и в помещенията на техните подизпълнители в Украйна.
 2.
 Комисията и Европейската сметна палата разполагат с необходимия достъп до обекти, дейности и документи и до цялата информация, необходима с оглед извършването на такива одити, включително в електронна форма. Всички държавни институции в Украйна са известени за това право на достъп, като в договорите, сключени за изпълнение на инструментите, посочени в настоящото споразумение, това е посочено изрично.
 3.
 Проверките и одитите, описани по-горе, се отнасят за всички изпълнители и подизпълнители, които са получили пряко или непряко средства на ЕС. При изпълнението на своите задачи Европейската сметна палата и украинските органи за одит си сътрудничат в дух на доверие, като запазват своята независимост.
 Член 6
 Проверки на място
 1.
 В рамките на настоящото споразумение Европейската служба за борба с измамите е оправомощена да извършва проверки и инспекции на място с цел защита на финансовите интереси на ЕС от измами и други нередности на украинска територия в съответствие с разпоредбите на Регламент (ЕО, Евратом) No 2185/96 на Съвета от 11 ноември 1996 г.
 При извършването на тези проверки и инспекции на място служителите на Европейската служба за борба с измамите вземат предвид разпоредбите на украинското законодателство, когато това е целесъобразно.
 2.
 Проверките и инспекциите на място се подготвят и провеждат от Европейската служба за борба с измамите при тясно сътрудничество с компетентните украински органи за борба с измамите.
 Украинските органи се уведомяват за предмета, целта и правното основание на проверките и инспекциите, така че да могат да